The Monroes regnes som en av de største norske popsuksessene i 1980-årene. «Sunday People» og «Cheerio» var lenge på førsteplass på VG-lista, og de spilles fortsatt på radio. I 1983 vant The Monroes prisen for årets popalbum, og de ble kåret til Årets spellemann under Spellemannprisen. Etter popkarrieren arbeidet Lage Fosheim fra 1995 til 2008 som promosjef hos Universal Music (tidligere PolyGram). Siden arbeidet han som artist- og konsertansvarlig, blant annet som manager for artisten Jahn Teigen.